Bengalgribb

Bengalgribb (Gyps bengalensis) er en stor monotypisk åtselgribb i haukefamilien (Accipitridae). Arten er nært beslektet med hvitryggribben (G. africanus), men regnes som endemisk for Asia. Arten inngår i slekten Gyps, som består av åtte arter.

Taksonomi 

Hvitryggribb og bengalgribb, som av og til også blir regnet som konspesifikke, blir av og til klassifisert i slekten Pseudogyps, fordi disse to artene skiller seg fra de andre artene i slekten Gyps gjennom å ha kun 12 styrefjær i stjerten, mot de andre artene 14 styrefjær.

Biologi 
Bengalgribben har en kroppslengde på cirka  og veier typisk . Vingespennet utgjør cirka .

Fjærdrakten er gråhvit og mørk brun på oversiden. Undersiden er for det meste mørk. Halsen er relativt lang og nærmest sort med en hvit krans nederst. Hodet er lite, nærmest sort og utrustet med et kraftig nebb og lys dun på issen og nedover i nakken. Vingene er brede og stjerten, som er utrustet med 12 styrefjær, er kort.

Bengalgribben er utbredt i en populasjon i det sørøstre Iran og en i Afghanistan (om enn kanskje irregulært), samt i østre deler av Pakistan og videre østover gjennom det aller meste av India og Nepal til det nordlige Myanmar og Yunnanprovinsen sør i Kina, samt også i spredte populasjoner i Indokina, tidligere også på Malayahalvøya.

Arten habiterer i åpne habitat i lavlandet, spesielt i byer og landsbyer, såvel som i parker, reservater og nasjonalparker. Den regnes som nært knyttet til menneskelig aktivitet og er ofte å se på søppelfyllinger og rundt lokale slakterier og lignende.

Inndeling 
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). HBW Alive bruker tribuset Gypini som synonym for Gypinae. Norske navn på artene følger Norsk navnekomité for fugl og er i henhold til Syvertsen et al. (2008). Eventuelle navn og beskrivelser i parentes er ikke offisielle.

 Accipitridae, haukefamilien
 Gypinae (Gypini), (åtselgribber)
 Sarcogyps
 S. calvus, rødhodegribb
 Trigonoceps
 T. occipitalis, hvithodegribb
 Aegypius
 A. monachus, munkegribb
 Torgos
 T. tracheliotos, øregribb
 Necrosyrtes
 N. monachus, hettegribb
 Gyps
 G. africanus, hvitryggribb
 G. bengalensis, bengalgribb (monotypisk)
 G. himalayensis, himalayagribb
 G. fulvus, gåsegribb
 G. rueppelli, skjellgribb
 G. coprotheres, kappgribb
 G. tenuirostris, teraigribb
 G. indicus, indiagribb

Referanser

Eksterne lenker 
 

Haukefugler
Gribber